**Ελληνικό, 6 Οκτωβρίου 2025**

**ΔΕΛΤΙΟ ΤΥΠΟΥ**

|  |
| --- |
| **Συναντήσεις Διοικητή ΥΠΑ με εκπροσώπους Ευρωπαϊκών και Διεθνών Θεσμών**  Στο πλαίσιο των εργασιών της 42ης Συνόδου του ICAO στο Μόντρεαλ, ο Διοικητής της Υπηρεσίας Πολιτικής Αεροπορίας (ΥΠΑ), κ. Γιώργος Σαουνάτσος, ολοκλήρωσε την περασμένη εβδομάδα σειρά σημαντικών συναντήσεων με εξέχοντες εκπροσώπους οργανισμών της ευρωπαϊκής και διεθνούς πολιτικής αεροπορίας, επιβεβαιώνοντας το παραγωγικό κλίμα συνεργασίας και την εξωστρεφή στρατηγική της Υπηρεσίας.  ***Συνάντηση με τον Πρόεδρο του Συμβουλίου του ICAO και ανώτερα στελέχη του***  Πραγματοποιήθηκε συνάντηση με τον κ. **Salvatore Sciacchitano**, Πρόεδρο του Συμβουλίου του ICAO, παρουσία του Πρέσβη της Ελλάδας στον ICAO, κ. Δημήτρη Αζεμόπουλου και την αναπληρώτρια Διοικήτρια της Αρχής Πολιτικής Αεροπορίας (ΑΠΑ), κ. Καλλιόπη Λύκου. Ο Πρόεδρος υπογράμμισε τη σημασία της ελληνικής αντιπροσωπείας και ανέδειξε την αξία της αποτελεσματικής διαχείρισης σύνθετων ζητημάτων και πολιτικών διεργασιών, που οδηγούν σε απαραίτητες συναινέσεις για την ομαλή εξέλιξη των θεμάτων πολιτικής αεροπορίας σε διεθνές επίπεδο. Εξήρε την υπευθυνότητα, το πνεύμα συνεργασίας και τη σταθερή προσήλωση της Ελλάδας σε λύσεις που ενισχύουν την ασφάλεια, την αποτελεσματικότητα και τη συνοχή του παγκόσμιου αεροπορικού συστήματος.  Σε ιδιαίτερα θετικό και φιλικό κλίμα πραγματοποιήθηκαν επίσης συναντήσεις με την κα **Michele Merkle**, Director, Air Navigation Bureau (ANB), τον κ. **Michael Gill**, Director, Legal Affairs & External Relations Bureau (LEB), τον κ. **Jorge Vargas**, Director, Capacity Development & Implementation Bureau (CDI-Bureau), καθώς και με τα στελέχη των ομάδων τους. Οι συζητήσεις επιβεβαίωσαν το εξαιρετικό επίπεδο συνεργασίας του ICAO με την Ελλάδα.  ***Συνάντηση με την Ευρωπαϊκή Επιτροπή (DG MOVE) και τον Επικεφαλής της EASA***  Πραγματοποιήθηκε συνάντηση εργασίας με τον κ. **Filip Cornelis**, Director for Aviation της **DG MOVE**, τον κ. **Florian Guillermet**, Executive Director της **EASA**, τη **Dr. Christine Berg**, Deputy Director for Aviation DG, καθώς και με τα στελέχη των ομάδων τους. Στη συνάντηση συμμετείχε και η αναπληρώτρια Διοικήτρια της ΑΠΑ, κ. Καλλιόπη Λύκου.  Κατά τη διάρκεια της συνάντησης:   * Παρουσιάστηκαν οι δράσεις του ολιστικού σχεδίου της Ελλάδας, οι συνοδευτικές αποφάσεις, η έως σήμερα πρόοδος του έργου και οι στοχευμένες ενέργειες για την περαιτέρω υλοποίησή του. * Συζητήθηκε το νέο νομοσχέδιο της ΥΠΑ, το οποίο έχει πλέον τεθεί σε δημόσια διαβούλευση. * Επαναβεβαιώθηκε η δέσμευση της Ελλάδας για την άμεση υλοποίηση ενεργειών που οδηγούν στην ταχεία αντιμετώπιση παρελθοντικών παραβάσεων.   Οι ευρωπαίοι επικεφαλής αναφέρθηκαν με θετικά σχόλια στη συνολική προσπάθεια και την πρόοδο που έχει επιτευχθεί, ενώ έγινε ειδική μνεία στα εμβληματικά έργα που βρίσκονται ήδη σε εξέλιξη και αναμένεται να αποδώσουν απτά αποτελέσματα. Ιδιαίτερα θετικός εμφανίστηκε ο επικεφαλής της EASA, ο οποίος υπογράμμισε στον Διοικητή ότι στην ΥΠΑ πραγματοποιούνται σημαντικές αλλαγές και μεταρρυθμίσεις που δεν είχαν επιχειρηθεί ποτέ στο παρελθόν.  ***Συνάντηση με τον Επικεφαλής του EUROCONTROL***  Πραγματοποιήθηκε συνάντηση εργασίας με τον κ. **Raúl Medina**, Director General του **EUROCONTROL**, και τα στελέχη της ομάδας του. Ο επικεφαλής του Οργανισμού υπογράμμισε τη βελτίωση των επιδόσεων για το 2025 σε σύγκριση με το 2024, ενώ στη συζήτηση τέθηκαν:   * Τα σχέδια για το 2026 και ο τρόπος με τον οποίο το Δίκτυο, υπό τον συντονισμό του Network Manager, προετοιμάζεται να ανταποκριθεί στην αναμενόμενη αύξηση της εναέριας κυκλοφορίας κατά την επόμενη χρονιά. * Τα προγράμματα στελέχωσης και οι πρωτοβουλίες εκσυγχρονισμού συστημάτων και διαδικασιών της ΥΠΑ.   ***Συναντήσεις με ανώτερα στελέχη της διεθνούς αεροπορικής αγοράς***   * **ACI World**: Πραγματοποιήθηκε συνάντηση με τον κ. **Dimitri Coll**, Senior Vice President, και τον κ. **Jean-Sébastien Pard**, Senior Manager Facilitation, με αντικείμενο ζητήματα εκπαίδευσης αεροδρομίων και την προοπτική υλοποίησης στην Αθήνα προγράμματος κατάρτισης για αερολιμενικούς υπαλλήλους, βασισμένου στο εκπαιδευτικό υλικό του **ACI–ICAO**. * **CAE (Canadian Aviation Electronics)**: Πραγματοποιήθηκε συνάντηση με τον κ. **Nick Leontidis**, CEO, τον κ. **Oleh Kaluzny**, τον κ. **Thomas Savas**, Head of Global Strategic Accounts, και τα στελέχη της ομάδας τους, στην οποία μετείχε και ο Υποδιοικητής Αερολιμένων της ΥΠΑ, κ. Αλέξανδρος Καρύδης. Στο πλαίσιο της επίσκεψης πραγματοποιήθηκε και ξενάγηση στο Κέντρο Εκπαίδευσης Ελεγκτών Εναέριας Κυκλοφορίας (ΕΕΚ), στην οποία συμμετείχαν δύο ΕΕΚ, στελέχη της ΥΠΑ, η κα Βασιλική Μπετχαβά και η κα Γεωργία Γλιάτη. * **Υποψηφιότητες Αιγύπτου – Ιαπωνίας για την Προεδρεία του Συμβουλίου του ICAO**: Πραγματοποιήθηκαν συναντήσεις με τον Πρόεδρο της Αιγυπτιακής Αρχής Πολιτικής Αεροπορίας, **Capt. Amr Elsharkawy**, καθώς και με τους δύο υποψήφιους για τη θέση του Προέδρου του Συμβουλίου του ICAO, εκπροσώπους της Αιγύπτου, **κ. Naif Ali Al-Abri**, και της Ιαπωνίας, κ. **Toshiyuki Onuma**, παρουσία του Πρέσβη στον ICAO, κ. Δημήτρη Αζεμόπουλου και της αναπληρώτριας Διοικήτριας της ΑΠΑ, κ. Καλλιόπη Λύκου.   **Γραφείο Τύπου ΥΠΑ** |
|  |
|  |